29. 9. 89 De Europæiske Fællesskabers Tidende Nr. C 248/7 
II 
(Forberedende retsakter) 
KOMMISSIONEN 
Forslag til Rådets forordning (EØF) om ændring af forordning (EØF) nr. 3975/87 om fastsæt­
telse af fremgangsmåden for anvendelse af konkurrencereglerne på virksomheder i luftfartssek­
toren 
KOM(89) 417 endelig udg. 
(Forelagt af Kommissionen den 8. september 1989) 
(89/C 248/05) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 87, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
Rådets forordning (EØF) nr. 3975/87 (») udgjorde en 
del af en pakke af indbyrdes forbundne foranstaltninger, 
som Rådet vedtog som et første skridt i retning af 
gennemførelsen af det indre transportmarked; dens 
anvendelsesområde er derfor begrænset til international 
luftfart mellem lufthavne i Fællesskabet; 
Kommissionen har derfor for nærværende ingen midler 
til direkte at undersøge tilfælde af formodet overtrædelse 
af Traktatens artikel 85 og 86 inden for luftfart i en 
medlemsstat eller mellem en lufthavn i Fælleskabet og en 
lufthavn i et tredjeland, og den har heller ikke de 
nødvendige beføjelser til at træffe beslutninger eller 
iværksætte sanktioner for at bringe de overtrædelser, den 
har konstateret, til ophør: 
fremgangsmåder, som berører konkurrencen på disse 
områder inden for luftfart, kan påvirke handelen mellem 
medlemsstater; det er derfor ønskeligt, at der indføres 
bestemmelser, som sætter Kommissionen i stand til i nært 
og vedvarende samarbejde med de kompetente myndig­
heder i medlemsstaterne, at træffe de nødvendige foran­
staltninger med henblik på anvendelsen af Traktatens 
artikel 85 og 86 på de pågældende områder inden for 
luftfart; 
C) EFT nr. L 374 af 31. 12. 1987, s. 1. det er nødvendigt at tilvejebringe et sikkert og klart 
retligt fundament for international luftfart mellem 
Fællesskabet og tredjelande og for indenlandsk luftfart i 
en medlemsstat, og samtidig sikre en koherent anven­
delse af konkurrencereglerne; anvendelsesområdet for 
forordning (EØF) nr. 3975/87 bør derfor udvides til 
også at omfatte disse andre områder inden for luftfart; 
i betragtning af kendetegnene ved international luftfart 
mellem Fællesskabet og tredjelande bør der tages hensyn 
til, at anvendelsen af bestemmelserne i forordning (EØF) 
nr. 3975/87 på sådan transport i visse tilfælde kan give 
anledning til konflikt med lovgivning og regler i tredje­
lande eller med bestemmelser i internationale aftaler 
mellem medlemsstater og tredjelande om beflyvning af 
en given rute; der bør skabes mulighed for at træffe de 
relevante foranstaltninger til at bilægge sådanne 
konflikter i overensstemmelse med Fællesskabets inter­
esser og Fællesskabets folkeretlige forpligtelser — 
UDSTEDT FØLGENDE FORORDNING: 
Artikel 1 
I forordning (EØF) nr. 3975/87 foretages følgende 
ændringer: 
1) Artikel 1, stk. 2, ophæves. 
2) Som artikel 18a indsættes: 
»Artikel 18a 
Folkeretlige lovkonflikter 
1. Hvor denne forordnings anvendelse i et særligt 
tilfælde måtte give anledning til konflikt med et tred­
jelands love eller administrative bestemmelser, 
afholder Kommissionen så hurtigt som muligt konsul-
Nr. C 248/8 De Europæiske Fællesskabers Tidende 29. 9. 89 
tationer med de kompetente myndigheder i det 
pågældende land med henblik på at bilægge 
konflikten. Kommissionen underretter det i artikel 8 
omhandlede rådgivende udvalg om udkommet af 
disse konsultationer. 
2. Hvor Kommissionen fastslår, at denne forord­
nings anvendelse i et særligt tilfælde vil kunne føre til 
konflikt med bestemmelserne i en international aftale 
mellem en medlemsstat og et tredjeland, underretter 
den efter høring af det i artikel 8 omhandlede rådgi­
vende udvalg den pågældende medlemsstat herom. 
Medlemsstaten underretter inden tre måneder efter 
modtagelsen af en sådan meddelelse Kommissionen om, hvilke foranstaltninger den agter at træffe til at 
bilægge konflikten. 
3. Hvor Fællesskabet skal forhandle aftaler med 
tredjelande, bemyndiger Rådet på forslag af Kommis­
sionen denne til at indlede de nødvendige forhand­
linger.« 
Artikel 2 
Denne forordning træder i kraft dagen efter offentliggø­
relsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat.